Шляхам жыцця (карціна)

Шляхам жыцця (Падарожныя) — карціна беларускага мастака Пётры Сергіевіча (1900—1984), напісаная ў 1934 годзе. Захоўваецца ў калекцыі Дзяржаўнага літаратурнага музея Янкі Купалы“Я — беларускі мастак Пётра Сергіевіч”  // Культура.

 Апісанне 
У карціне закранута тэму непрытульнасці беларусаў на роднай зямлі пад чужой уладайВыстава Сергіевіча і Сеўрука: вяртанне класікі (у час напісання карціны Заходняя Беларусь знаходзілася пад уладай Польшчы). На палатне намаляваны дзве фігуры - мужчыны ў шэрым адзенні і жанчыны ў чырвонай блузцы і карычневай спадніцы, паказаныя спінамі да гледача. Жанчына, якая трымае дзіцё на руках, злёгку павернута ўлева; мужчына, сагнуты пад цяжкім мяшком, нахілены ўперад. На жоўта-вохрыстым шляху людзей зялёныя ўзгоркі, лагчыны, адзінокая бярозка, справа — вялікае выгнутае дрэва з панурай лістотай, злева, на ўзбочыне дарогі, палявы камень. Удалечыні хмарнае неба, са светлымі палоскамі кволай надзеі.

Катэгорыя:Карціны Пётры Сергіевіча
Катэгорыя:Карціны са збораў Дзяржаўнага літаратурнага музея Янкі Купалы